Β4-0772, 0778, 0792 και 0816/96

Ψήφισμα σχετικά με τη σοβαρή κατάσταση του WEI Jingsheng και τις παραβιάσεις των ανθρωπίνων δικαιωμάτων στην Κίνα

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής με θέμα «Μια μακροπρόθεσμη πολιτική για τις σχέσεις Κίνας-Ευρώπης», COM(95)279

- έχοντας υπόψη τα προηγούμενα ψηφίσματά του σχετικά με την κατάσταση στην Κίνα,

Α. λαμβάνοντας υπόψη ότι στα στρατόπεδα εργασίας και κράτησης, γνωστά με την ονομασία laogai, βρίσκονται φυλακισμένα υπό απάνθρωπες συνθήκες εκατοντάδες χιλιάδες άτομα,

Β. λαμβάνοντας υπόψη ότι, με βάση τους νόμους που ισχύουν στην επικράτεια της Λαϊκής Δημοκρατίας της Κίνας, 68 αδικήματα μπορούν να τημωρηθούν με τη θανατική ποινή, μεταξύ των οποίων και η φοροδιαφυγή,

Γ. λαμβάνοντας υπόψη ότι, όπως καταδεικνύεται από τις εκθέσεις διαφόρων διεθνών οργανώσεων, οι εκτελέσεις θανατικών ποινών πολλαπλασιάζονται στην Κίνα,

Δ. λαμβάνοντας υπόψη ότι ο Κινέζος αντιφρονών, WEI Jingsheng, κρατείται σήμερα υπό απαράδεκτες συνθήκες υγιεινής και η κατάσταση της υγείας του προκαλεί ιδιαίτερη ανησυχία,

Ε. λαμβάνοντας υπόψη ότι η υπόθεση WEI Jingsheng εγείρει ουσιαστικά ερωτηματικά σχετικά με τα απαράγραπτα δικαιώματα, όπως είναι η ελευθερία έκφρασης και γνώμης,

ΣΤ. λαμβάνοντας υπόψη ότι η δίκη του WEI Jingsheng διεξήχθη χωρίς να ισχύσει κανένα κριτήριο δικαιοσύνης,

Ζ. λαμβάνοντας υπόψη ότι τα βασανιστήρια και η κακομεταχείριση αποτελούν διαδεδομένη και συστηματική πρακτική στην Κίνα, σε χώρους όπως αστυνομικά τμήματα, κέντρα κράτησης, στρατόπεδα εργασίας και φυλακές,

Η. λαμβάνοντας υπόψη ότι το Συμβούλιο Γενικών Υποθέσεων που συνεδρίασε στις 4 Δεκεμβρίου 1995 δήλωσε ότι οι βασικοί στόχοι της ΕΕ όσον αφορά τις σχέσεις της με την Κίνα είναι, μεταξύ άλλων, «η προαγωγή της δημοκρατίας, δομές βασιζόμενες στο κράτος δικαίου και ο σεβασμός των ανθρωπίνων δικαιωμάτων»,

1. καταδικάζει δριμύτατα τις συνεχιζόμενες παραβιάσεις των ανθρωπίνων δικαιωμάτων στην επικράτεια της Λαϊκής Δημοκρατίας της Κίνας[semigr ]

2. ζητεί την αποφυλάκιση όλων των κρατουμένων για αδικήματα γνώμης και το άμεσο κλείσιμο των laogai[semigr ]

3. ζητεί από την κυβέρνηση της Λαϊκής Δημοκρατίας της Κίνας να αποφυλακίσει πάραυτα τον WEI Jingsheng και εξασφαλίσει ότι θα του παρασχεθεί η δέουσα ιατρική περίθαλψη[semigr ]

4. ζητεί από την κυβέρνηση της Λαϊκής Δημοκρατίας της Κίνας να προβεί, χωρίς καθυστέρηση, σε ανεξάρτητη νομική επανεξέταση της υπόθεσης WEI Jingsheng, ανοικτή στη συμμετοχή διεθνών παρατηρητών[semigr ]

5. ζητεί από την κινεζική κυβέρνηση να επιτρέψει στις διεθνείς ανθρωπιστικές οργανώσεις την πρόσβαση σε κρατουμένους σε κινεζικές φυλακές[semigr ]

6. ζητεί από την Επιτροπή να υποβάλει σύντομα στο Ευρωπαϊκό Κοινοβούλιο έκθεση σχετικά με την πολιτική που ακολουθεί σήμερα η Ένωση έναντι της Κίνας, δίνοντας ιδιαίτερη προσοχή στο θέμα του σεβασμού των ανθρωπίνων δικαιωμάτων και των θεμελιωδών δικαιωμάτων[semigr ]

7. εκτιμά ότι η Ευρωπαίκή Ένωση πρέπει να είναι έτοιμη να ασκήσει μεγαλύτερες πιέσεις, συμπεριλαμβανομένων των κυρώσεων, στο πλαίσιο των εμπορικών και επιχειρηματικών σχέσεων με την Κίνα[semigr ]

8. ερωτά την Επιτροπή κατά πόσον οι παραβιάσεις των ανθρωπίνων δικαιωμάτων στην Κίνα θα έχουν συνέπειες στην αίτηση της Κίνας να ενταχθεί στον Παγκόσμιο Οργανισμό Εμπορίου[semigr ]

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών, καθώς και στην κυβέρνηση της Λαϊκής Δημοκρατίας της Κίνας.